— Сёлета за парушэнне заканадаўства аб звароце з адкідамі былі складзены 6 пратаколаў на суму амаль 7 мільёнаў рублёў (да дэнамінацыі). Штраф за гэта дзеянне пачынаецца ад 5 базавых велічынь. Зразумела, што досыць складана злавіць шкодніка, як кажуць, “за руку”. Калі казаць непасрэдна пра ўрочышча Чыстаполле, то за яго адказвае Докшыцкае лясніцтва. Менавіта яму мы накіравалі прадпісанне аб неабходнасці яшчэ раз прыбрацца за несумленнымі грамадзянамі. Хаця толькі вясной лясніцтва вывезла з гэтага месца два прычэпы смецця. Атрымліваецца парадаксальная рэч: смецяць адны, а прыбіраюць, як ужо склалася, другія. Няўжо трэба прыняць крайнія меры і ўвесці забарону на наведванне, каб людзі хоць крыху навучыліся цаніць тое, што маюць?